Ганс Зіглінг

**Ганс Зі́глінг** (; ) — нямецкі афіцэр, сябра СС, удзельнік Другой сусветнай вайны. Змагаўся з партызанамі ў Беларусі, пазней узначальваў розныя баявыя адзінкі, складзеныя пераважна з беларусаў. Самы паспяховы камандзір дапаможнай паліцыі ў нямецкай арміі.

## Біяграфія 
Нарадзіўся 24 лютага 1912 года ў Графенгайне Германскай Імперыі ў сям’і школьнага кіраўніка Вільгельма Зіглінга (памёр у 1934 годзе), і яго жонкі Эмы (памерла ў 1965 годзе).

1 сакавіка 1930 года ўступіў у НСДАП. Да 30 верасня 1930 года быў таксама ў СА. У ліпені 1932 года ўступіў у шупа, дзе даслужыўся да капітана шупа. З прычыны службы ў паліцыі Зіглінг выйшаў з НСДАП, аднак вярнуўся ў яе 1 траўня 1933 года (№ 3 279 337). У паліцыі Ганс Зіглінг служыў да 1939 года з перапынкам на армейскую службу ў 1935—1937 гадах, якую скончыў у званні лейтэнанта рэзерву. У 1940 годзе ажаніўся.

Падчас камандавання дывізіяй Зіглінг цалкам адмаўляў нацыянальнае пытанне, бо, на ягоную думку, яно раздзяляла дывізію, робячы яе слабой.

Францішак Кушаль пазней пісаў пра Зіглінга:.

З матэрыялаў крымінальнай справы:Абвінавачаны Ганс Ойген Зіглінг, які ўзначальваў з моманту дыслакацыі на акупаванай тэрыторыі БССР ўкраінскую паліцэйскую роту, а з снежня 1942 года-студзеня 1943 года — створаны на яе базе 57-ы батальён ахоўнай паліцыі, выконваў злачынныя загады вышэйстаячага кіраўніцтва нацысцкай Германіі. Ён непасрэдна арганізаваў карныя аперацыі і акцыі, падчас якіх здзейсніў забойствы, уключаючы масавыя, знішчэнне цалкам альбо 11 сельскіх населеных пунктаў. Зіглінг пазбавіў жыцця праз расстрэлы з агнястрэльнай баявой зброі і павешанне не меней 1706 чалавек, у тым ліку не менш 238 заведама малалетніх дзяцей, а таксама асоб, якія былі ў бездапаможным стане, і заведама састарэлых.26 студзеня 2026 года Вярхоўны Суд пачаў судовае разбіральніцтва па крымінальнай справе па абвінавачванні Ганса Зіглінга, які ўваходзіў у склад СС і ахоўнай паліцыі, абвінавачанага ў генацыдзе беларускага народа ў часы Вялікай Айчыннай вайны (арт. 127 Крымінальнага кодэкса Рэспублікі Беларусь).Згодна з прад'яўленым абвінавачваннем Ганс Ойген Зіглінг, 1912 г.н., ураджэнец населенага пункта Графенвер Германскай імперыі, які памёр у 1978 годзе на тэрыторыі Федэратыўнай Рэспублікі Германія, з'яўляўся адным з нацысцкіх злачынцаў, якія ажыццяўлялі генацыд беларускага народа на акупаванай тэрыторыі БССР.Зіглінг у перыяд з канца 1941 года – пачатку 1942 года ўзначальваў нацыяналістычнае ваенізаванае фарміраванне (украінскую паліцэйскую роту), а са снежня 1942 года па студзень 1943 года – кіраваў створаным на яе базе 57-м батальёнам ахоўнай паліцыі, выконваў злачынныя загады вышэйстаячага кіраўніцтва нацысцкай Германіі.У выніку арганізаваных Зіглінгам карных аперацый і злачынных акцый, здзейсненыя забойствы не менш за 1706 чалавек, уключаючы не менш за 238 дзяцей, у тым ліку заведама састарэлых і асоб, якія знаходзяцца ў бездапаможным стане, а таксама рабіў замах на забойства яшчэ не менш за 30 чалавек, уключаючы дзяцей, прычыніў ім цялесныя пашкоджанні рознай ступені цяжкасці, аднак не змог завяршыць свае злачынныя дзеянні па незалежных ад яго абставінах.Таксама Зіглінг абвінавачваецца ў знішчэнні цалкам або часткова не менш за 11 сельскіх населеных пунктаў Беларусі.11 сакавіка 2026 года прысудам Вярхоўнага Суда Рэспублікі Беларусь Ганс Зіглінг прызнаны вінаватым у генацыдзе — дзеяннях, учыненых з мэтай планамернага знішчэння цалкам беларускага народа — нацыянальнай, этнічнай групы і групы, вызначанай на аснове тэрытарыяльнага, ідэалагічнага і іншых адвольных крытэрыяў, праз забойства членаў такой групы і прычынення ім цяжкіх цялесных пашкоджанняў, наўмыснага стварэння жыццёвых умоў, разлічаных на поўнае фізічнае знішчэнне такой групы, гэта значыць у здзяйсненні злачынства, прадугледжанага артыкулам 127 Крымінальнага кодэкса Рэспублікі Беларусь. У сувязі са смерцю абвінаваўчы прысуд у дачыненні да Ганса Зіглінга пастаноўлены без прызначэння пакарання.

## Крыніцы 
## Літаратура 
* *Залесский К. А.* СС. Охранные отряды НСДАП. — М.: Эксмо, 2005. — 672 с. — 5000 экз. — 
* 
* *Stefan Klemp*. «Nicht ermittelt». Polizeibataillone und die Nachkriegsjustiz. Ein Handbuch*.* 2. Auflage. Klartext Verlag, Essen 2011, 

## Спасылкі 
* 

Катэгорыя:Нямецкая акупацыя Беларусі (1941—1944)
Катэгорыя:Члены 30-й грэнадзёрскай дывізіі войскаў пры СС
Катэгорыя:Кавалеры Жалезнага крыжа 1 класа
Катэгорыя:Кавалеры Жалезнага крыжа 2 класа
Катэгорыя:Узнагароджаныя медалём «За зімовую кампанію на Усходзе 1941—1942»
Катэгорыя:Узнагароджаныя знакам выдатнасці для ўсходніх народаў
Катэгорыя:Узнагароджаныя знакам «За раненне» ў чорным
Катэгорыя:Узнагароджаныя Штурмавым пяхотным знакам
Катэгорыя:Удзельнікі Другой сусветнай вайны
Катэгорыя:Оберштурмбанфюрары СС